Diari Oficial de la Generalitat Valenciana


Sumari del DOGV 4202, del 04-03-2002 (2002/2137)

RESOLUCIÓ de 26 de febrer de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 7 de desembre de 2001, destinades a finançar en l'exercici de 2002 de programes de formació ocupacional dirigits a col·lectius de dones en el marc de la missió confiada al Fons Social Europeu.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2137


Data del document
:   26-02-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * treball femení
    * dona
    * aprenentatge professional
    * ajuda pública
    * formació professional
    * suport econòmic
    * ajuda a l'ocupació

RESOLUCIÓ de 26 de febrer de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 7 de desembre de 2001, destinades a finançar en l'exercici de 2002 de programes de formació ocupacional dirigits a col·lectius de dones en el marc de la missió confiada al Fons Social Europeu. [2002/X2137]
  
L'Ordre de 7 de desembre de 2001, publicada en el Diari Oficial de la Generalitat Valenciana núm. 4.164, de data 9 de gener de 2002, per la qual es convoquen ajudes destinades a finançar en l'exercici de 2002 de programes de formació ocupacional dirigits a col·lectius de dones en el marc de la missió confiada al Fons Social Europeu, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot quedant condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4158, de data 31 de desembre de 2001), en aplicació d'allò que estableix la disposició addicional única de l'esmentada ordre, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 7 de desembre de 2001.
  
Per tot això, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat per Decret 212/2001 de 18 de desembre, resolc:
  
Primer
  
Donar publicitat dels crèdits pressupostaris i la línia de subvenció destinada a finançar les ajudes regulades en l'Ordre de 7 de desembre de 2001, de la Conselleria de Benestar Social, per la qual es convoquen ajudes per a l'any 2002 destinades a finançar programes de formació ocupacional dirigits a col·lectius de dones en el marc de la missió confiada al Fons Social Europeu (DOGV núm. 4164, de 9 de gener de 2002), que s'indica a continuació, a càrrec del programa pressupostari 12.69.17.9775.115.59.5 ?Promoció de la dona?.
  
1.- Denominació: Formació ocupacional Col·lectiu de Dones FSE.
  
- Línia de subvenció: T4958
  
- Consignació pressupostària: 697.430 euros
  
- Procedència i quantia dels fons:
  
Propis condicionats: 174.357,50 euros
  
FSE: 523.072,50 euros
  
Segon
  
D'acord amb la normativa vigent per a l'exercici 2002, el règim de pagaments de les ajudes regulades en aquesta ordre, es realitzarà d'acord amb el règim general estabit en l'article 47 bis del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991:
  
L'ajuda podrà lliurar-se fins un 40% de l'import d'aquesta una vegada concedida la subvenció
  
Fins un 20% es pagarà després de l'aportació i de la comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció i,
  
L'import restant es pagarà per la Generalitat Valenciana una vegada justifique el beneficiari de l'ajuda el compliment del programa subvencionat.
  
No obstant això, i tot respectant els límits establits en l'esmentat article 47 del TRLHPGV, la resolució de concessió d'ajudes inclourà expressament els termes concrets que cal aplicar en cadascun dels lliuraments.
  
Tercer
  
Els crèdits publicats tenen el caràcter de màxims, i no es podrà concedir subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de Generalitat Valenciana..
  
València, 26 de febrer de 2002.- El conseller de Benestar Social: Rafael Blasco Castany.